als_Latn dik_Latn sag_Latn
Policia e Durrësit ka zbardhur detajet mbi kapjen e drogës, e cila do të rimbarkohej në tragetin Durrës-Bari, për tu dërguar më pas në Hollandë.
Gjatë kontrollit të ushtruar në kamionin ku u gjet droga, është arrestuar dhe drejtuesi i mjetit një shtetas maqedonas. Ndërkohë që policia raporton se janë identifikuar 2 persona të cilët dyshohen se kanë futur drogën në kamion, e cila u zbulua në port nga skaneri, dhe ndodhej nën arkat me kastraveca.
Njoftimi i policisë
Durrës, më 07.06.2017 Port- Durrës. Goditet një tjetër tentativë e trafikut ndërkombëtar të lëndëve narkotike në Portin e Durrësit. Policia Kufitare në bashkëpunim me Seksionin Kundër Narkotikëve kanë parandaluar dhe goditur tentativën për të trafikuar lëndë narkotike drejt Italisë. Sekuestrohet një sasi e konsiderueshme Cannabis Sattiva. Vijojnë hetimet…
Shërbimet e Policisë Kufitare në bashkëpunim me Efektivet e Seksionit për Hetimin e Narkotikëve, në vijim të punës së tyre për parandalimin e rasteve të trafikimit të lëndëve narkotike nëpërmjet Portit të Durrësit, mbrëmjen e djeshme, në bazë të informacioneve të marra në rrugë operative kanë goditur një tjetër rast. Më datë 06.06.2017, gjatë kontrollit të ushtruar në Pikën e Kalimit Kufitar Durrës, në mjetin kamion tip Daf, me drejtues një shtetas maqedonas, pas dyshimeve nga Specialistët se në brendësi të tij kishte lëndë narkotike, për verifikim më të hollësishëm u kontrollua në Skaner.
Në përfundim u konkludua një sasi e konsiderueshme lënde narkotike e dyshuar e llojit Cannabis Sattiva. Kamioni ishte I ngarkuar me kuti të mbushura me katsraveca dhe në mes të kastravecave kishte qese të mbushura me lëndë narkotike. Lënda narkotike u sekuestrua në cilësinë e provës materiale. Vijon puna për peshimin e lëndës dhe hetimet për zbulimin e personave të përfshirë në këtë veprimtari kriminale.
als_Latn als_Latn als_Latn als_Latn als_Latn als_Latn